[{"text_idx": "#000000", "text": "Hwb: Cychod rasio ym Mae Caerdydd"}, {"text_idx": "#000001", "text": "Mae un o ddigwyddiadau cychod rasio mwya'r byd ym Mae Caerdydd ddydd Sul a dydd Llun yn cael ei weld fel arwydd o allu Cymru i ddenu digwyddiadau chwaraeon mawr, yn o\u0302l Llywodraeth Cymru."}, {"text_idx": "#000002", "text": "Bydd pedwaredd rownd pencampwriaeth SuperStock ac AquaX UK yn dychwelyd i'r brifddinas gyda chefnogaeth y llywodraeth."}, {"text_idx": "#000004", "text": "\"Mae'r penwythnos yn gyfle i hybu Bae Chaerdydd a Chymru fel cyrchfan i gampau dw\u0302r, ac yn lle gwych i dwristiaid."}, {"text_idx": "#000007", "text": "\"Mae yna gydnabyddiaeth erbyn hyn bod Cymru'n gallu cynnal digwyddiadau chwaraeon rhyngwladol mawr... mae'r haf wedi bod yn gymysgedd o ddigwyddiadau mawr a bach, ac mae'r cyfan yn cyfrannu at yr economi."}, {"text_idx": "#000010", "text": "Ddydd Llun hefyd bydd y ge\u0302m griced 20 pelawd ryngwladol rhwng Lloegr ac Awstralia'n cael ei chynnal yn Stadiwm Swalec yng Nghaerdydd yn dilyn llwyddiant ge\u0302m brawf gynta'r Lludw yn gynharach yn yr haf."}, {"text_idx": "#000011", "text": "Er hynny mae un cyn bennaeth twristiaeth yng Nghymru wedi beirniadu rhai o'r gwestai yng Nghaerdydd a'r cyffiniau am godi'u prisiau'n sylweddol yn ystod digwyddiadau mawr, gan ddweud bod hynny'n \"niweidio delwedd Caerdydd\"."}, {"text_idx": "#000012", "text": "Fe wnaeth Jonathan Jones ei sylwadau wedi clywed bod un gwesty yng Nghaerdydd wedi newid y pris arferol o \u00a397 y noson i bron \u00a3600 am noson un o gemau rygbi Cwpan y Byd."}, {"text_idx": "#000022", "text": "Pafiliwn 20,000 o seddi 1893... a'r ddyled ddaeth wedyn"}]